Lav et referat af nedenstående tekst:

Tekst:
Ikke siden 2015 har Minds of 99 spillet på Nibe Festival. I mellemtiden har bandet bevæget sig fra undergrunden på den danske rockscene til at skulle spille på Stor Scene i Nibe. - Vi er vildt stolte af at kunne præsentere The Minds Of 99 som første hovednavn. De stormer fremad med bulder og brag. Bandet har i den grad sat sig hårdt og veltilrettet på en af dansk rocks største og mest stabile taburetter. Bandet har format og potentiale til at sætte sig velplaceret og sikkert i en af dansk rocks absolutte kongestole, siger festivalleder Peter Møller Madsen. Han kigger tilbage på en veloverstået 2018-festival, der blev afviklet i perfekt dansk sommervejr, og lige nu ligger han i forhandlinger med store navne, der står klar til festivalen i 2019. - Vi kan offentliggøre et nyt, spændende navn på onsdag, og vi har en rigtig god fornemmelse i maven, når vi ser på udkastet til næste års program. Lige nu forhandler vi jo i vildskab med kunstnerne og deres managers, men ambitionerne er - som i alle de andre år: At lave den bedste festival nogensinde, siger Peter Møller Madsen. - Den endelige retning for næste års musikprogram er endnu ikke på plads. Vi skal jo som festival præsentere både noget bredde og nogle unikke navne, så vi skal på samme tid være både opdragende og ikke komme for langt væk fra virkeligheden og tidens tendenser. Salget af dagsbilletter starter onsdag klokken 10.

Referat:
Med kun to dage tilbage før billetsalget starter, frigiver Nibe Festival det første hovednavn.